CELEX: 62019TN0025
Language: sk
Date: 2019-01-11 00:00:00
Title: Vec T-25/19: Žaloba podaná 11. januára 2019 – AD/ECHA

18.3.2019   
            
            
               SK
            
            
               Úradný vestník Európskej únie
            
            
               C 103/49
            
         
      Žaloba podaná 11. januára 2019 – AD/ECHA
      (Vec T-25/19)
      (2019/C 103/64)
      Jazyk konania: angličtina
      
         Účastníci konania
      
      
         Žalobca: AD (v zastúpení: L. Levi a N. Flandin, lawyers)
      
         Žalovaná: European Chemicals Agency (ECHA)
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie žalovanej z 28. marca 2018 o neobnovení pracovnej zmluvy uzatvorenej medzi žalobcom a ECHA,
               
            
                  —
               
               
                  zrušil oznámenie o voľnom pracovnom mieste, ktoré ECHA uverejnila 9. marca 2018 a ktoré sa týkalo pozície zmluvného zamestnanca FG II, pretože sa v ňom ponúka pozícia, v rámci ktorej sa majú vykonávať tie isté úlohy, aké vykonával žalobca na základe zmluvy dočasného zamestnanca,
               
            
                  —
               
               
                  prípadne zrušil aj rozhodnutie žalovanej z 1. októbra 2018, ktoré bolo žalobcovi doručené 2. októbra 2018 a ktorým bola zamietnutá jeho sťažnosť proti rozhodnutiu o neobnovení zmluvy,
               
            
                  —
               
               
                  uložil náhradu majetkovej a nemajetkovej ujmy, ktorú žalobca utrpel,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza päť žalobných dôvodov.
      
                  1.
               
               
                  Prvý žalobný dôvod je založený na porušení pracovných pokynov stanovených ECHA, ktoré sa týkajú obnovenia alebo neobnovenia zmlúv, a zásad rovnosti zaobchádzania a zákazu diskriminácie
               
            
                  2.
               
               
                  Druhý žalobný dôvod je založený na porušení povinnosti uviesť odôvodnenie.
               
            
                  3.
               
               
                  Tretí žalobný dôvod je založený na porušení práva na obhajobu a konkrétne práva byť vypočutý.
               
            
                  4.
               
               
                  Štvrtý žalobný dôvod je založený na porušení povinnosti starostlivosti.
               
            
                  5.
               
               
                  Piaty žalobný dôvod je založený na tom, že dôvody, ktoré ECHA uviedla, keď neobnovila predmetnú pracovnú zmluvu, sú zjavne nesprávne a svedčia o zneužití právomoci.